Diari Oficial de la Generalitat Valenciana


Sumari del DOGV 8829, del 08-06-2020 (2020/4103)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   8829

Data del DOGV
:   08-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4103


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Anunci

Informació pública de la convocatòria d'assemblea general ordinària. [2020/4103]  
En compliment de l'acord adoptat pel Consell Rector d'aquesta entitat i de conformitat amb el legalment i estatutàriament establit, es convoca a tots els socis de Caixa Rural San José d'Almassora, S. Coop. de Crèdit V., per a celebrar assemblea general ordinària, en el domicili social d'aquesta, situat a Almassora, carrer Trinidad, número 20, el pròxim dia 30 de juny de 2020, a les 19.00 hores en primera convocatòria i a les 19.30 hores en segona, a fi de tractar els diferents punts del següent.  
  
Ordre del dia  
1r. Examen de la gestió social. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici 2019.  
2n. Acord sobre distribució de resultats.  
3r. Pla d'inversions i despeses de la Reserva de Formació i Promoció Cooperativa. Aprovar la liquidació del pressupost de 2019, així com el pressupost per a 2020, amb autorització perquè el Consell Rector aplique, provisionalment i proporcionalment, el pla d'inversions per a 2021 en els mesos que transcórreguen de l'esmentat any fins que s'aprove per l'assemblea general l'habilitat per a 2021.  
4t. Nomenament d'auditor extern.  
5é. Informació i aprovació, si escau, de la proposta de modificació dels estatuts socials en el seu article 42 i disposició transitòria primera, així com introducció d'una disposició transitòria segona, concordes amb el Reial decret 84/1993, de 22 de gener, Decret 83/2005, de 22 d'abril, del Consell de la Generalitat i text refós de la Llei de Cooperatives de la Comunitat Valenciana aprovat per Decret legislatiu 2/2015, de 15 de maig.  
6é. Informe de remuneracions del Consell Rector i aprovació, en el seu cas.  
7é. Elecció per a la renovació estatutària de membres titulars i suplents del Consell Rector.  
8é. Delegació i habilitació al Consell Rector per a elevar a instrument públic els acords de l'assemblea general que exigisquen tal formalitat o hagen d'inscriure's en els registres públics, així com per a executar aquests acords, facultant-li per a la interpretació, aplicació, esmena i desenvolupament d'aquells que ho precisaren.  
9é. Suggeriments i preguntes al Consell Rector.  
10é. Decisió sobre l'aprovació de l'acta. Designació dels socis a aquest efecte.  
  
Almassora, 26 de maig de 2020.- El president: Miguel R. Serra Escorihuela.  
  
Nota:  
Documentació: els comptes anuals, la memòria escrita de les activitats de la Cooperativa, l'informe de gestió, l'informe d'auditoria, el nou text dels articles dels estatuts socials de l'entitat que el consell rector sotmet a aprovació, així com un informe justificant la seua reforma i altres documents sobre els quals ha de decidir l'assemblea, es troben a la disposició dels socis en el domicili social i en qualsevol de les oficines de l'entitat.  
Règim de consultes i horari: fins al dia de la celebració de l'assemblea inclusivament, de 10.00 a 12.00 hores, excepte els dies inhàbils. Els socis que ho sol·liciten per escrit tindran dret a rebre gratuïtament, còpia d'aquests documents amb antelació a la celebració de l'assemblea.  
Covid-19: com a conseqüència de la situació de crisi sanitària ocasionada pel coronavirus SARS-CoV-2, el Consell Rector recomana que majoritàriament els socis participen en l'assemblea general atorgant la seua representació, fins i tot amb les instruccions sobre cada assumpte de l'ordre del dia que en el seu cas consideren pertinents, amb anterioritat a la celebració de l'assemblea, evitant acudir físicament, si així ho estimen oportú, a la seu social on se celebrarà la reunió.